
TUR fin di siman, por nota cu tin masha 
accidente di trafico. Mayoria di nan ta debi 
na chofernan burachi, sea homber y muher. 
Loke hopi hende ta opina, cu mester cam- 
bia ley. Haya un chofer burachi ta stuur lo 
kita su rijbewijs pa 5 aña y ta confisca su 
auto. Pero pa tuma e decision aki, bo mes- 
ter tin gobernante cu curahe y esey falta. 
lesa mas na pagina 4 



SERENITY ESCAPE 


Indulge your mind, body, and soul in a 50-minute relaxation massage for only AWG 130 
Upgrade to a stress relief massage for AWG 10 or deep tissue massage for AWG 20 


To schedule an appointment contact us at 527.2525 

Promotion valid till December 15, 2019 

Corte a rechasa peticion pa 
retira empleado di Parke 
Arikok pa intimidacion sexual 


APESAR cu ta proba cu un empleado 
di Parke Arikok a expresa su mes di 
un forma indebido contra un empleado 
femenino pa su orientacion sexual, 
esaki so no ta motibo pa duna e 
empleado masculino di Parke Arikok 
su retiro di inmediato. 

Di e forma aki Corte a rechasa e 
peticion di Parke pa duna e empleado 
aki su retiro. 

E asunto aki a cuminsa lora na momento 
cu un trahador temporal a entrega su 
retiro pa motibo cu e no tabata por mas 
cu e actitud intimidante di coleganan 
masculino. Specificamente contra 
esun, kende a expresa algun palabra 
den su direccion cu e no tabata di 
acuerdo cun’e. 

E colega masculino aki e.o. lo a bis’e 
cu e “por haci cu un lesbiana ta gusta 
homber bek” y tambe “bilnan ta bunita, 
dushi pa primi nan. Net loke cu mi 
gusta hmmm”. 

Pero tambe el a puntr’e den nan 
relacion, kende t’e homber y muher, 
kende ta drumi ariba y kende abou. 
E expresionnan aki un otro colega 
masculino a scucha tambe. Banda di 
esaki, gerencia di Parke Arikok ta bisa 
cu kier retiro inmediato di e empleado 
pa motibo cu e ta mira pelicula 
pomografico durante ora di trabou. 
Aunke cu e empleado en cuestion ta 
nenga di a bisa e cosnan ey, e hecho cu 
e empleado femenino temporal a dicidi 
di renuncia na su trabou, perdiendo 
su entrada, pa Corte ta demostra cu e 
hechonan a tuma lugar di e forma ey. 
Y cu e forma con cierto coleganan 
masculino ta trata cun’e a pone retira. 


E hecho cu e tabatin miedo hasta pa 
bay baño, Corte ta bisa cu nan por 
compronde cu esaki bien por t’asina. 
Pero niun caminda por saca afo, kico 
ta causa cu e tin miedo pa bay baño. Y 
e expresionnan aki so, no ta suficiente 
pa dun’e miedo di ni drenta baño na 
trabou. 

E colega masculino ta nenga di a bisa e 
expresionnan ariba menciona, pero si ta 
admiti e parti di cosnan pomografico. 
Pero, segun el a splica, esaki ta 
mensahenan cu ya yega via di 
whattsapp y cu e ta habri nan sin sa 
kico e contenido ta. Mira cosnan asina, 
aunke cu no ta pelicula completo, na 
pia di trabou no ta corecto, y coleganan 
no mester tolera esaki. 

Esaki no ta kita afo cu tabata 
mensahenan di whattsapp, ya cu e no 
mester habri nan na trabou mes si no 
sa kico e contenido ta. 

E dos puntonan den e caso aki ta un 
cos indebido y ta atacha dignidad di 
su coleganan. Doño di trabou mester 
percura cu e ambiente laboral ta liber 
di actuacionnan aki. Mester crea un 
ambiente unda cu e actuacionnan aki 
no ta posibel. 

E ora mester actua tumando medidanan 
disciplinario, contra esnan cu apesar di 
reglanan, ta actua enpugna di esaki. 
Pero e pregunta den e caso aki ta keda 
si e dos puntonan ey tabata asina pisa 
pa duna e empleado masculino su 
retiro inmediato. 

Ley ta bisa cu mester analisa tur 
circumstancia ora duna retiro inmediato, 
incluyendo e circumstancianan personal 
di esun cu lo keda afecta cu e retiro. 



Mester tene cuenta tambe cu su 
edad, su añanan di servicio y con el a 
comporta su mes, mientras cu e tabata 
den servicio. Den e caso aki no tabatin 
keho antes riba dje, ni medida a yega 
di wordo tuma contra dje. 

Esaki ta importante ora cu mester 
tuma un medida di retiro di inmediato. 
Den e caso aki e tin 17 aña di servicio 
y nunca antes tabatin keho contra dje 
riba comportacion indebido. 

Den e caso aki no tabatin contacto 
fisico den e intimidacion y tampoco a 
trata di haci esaki. 

E1 a haci expresionnan cu tabatin 
di haber cu e orientacion sexual di e 
empleado temporal di Arikok. Tur 
esaki, Corte a conclui cu no ta duna 
motibo urgente pa kit’e for di trabou. 
Corte ta haya cu su doño di trabou 
por medio di medidanan menos pisa 
por a demostra n’e empleado aki cu 
su actuacion no ta tolerabel, y dun’e 
chens pa cambia su comportacion. 
Gerencia mester percura cu tin un 
forma cu esnan cu ta sinti nan mes 
intimida por denuncia esaki na un 
departamento of na un hefe, pero 
tambe mester percura cu nan ta sinti 
nan mes sigur di haci e denuncia sin 
problema of consecuencia. 

Pero aparentemente esaki, segun Corte, 
e empleada temporal no a sinti su mes 
sigur pa haci esey na Parke Arikok. 
Basa riba e puntonan aki a rechasa e 
peticion di retiro contra e empleado pa 
intimidacion sexual. 

Gabinete Wever Croes realmente 
no tin derecho di existencia 



Pa: Victor (Toko) Winklaar 


ANALISANDO desaroyonan politico di ultimo dianan, por 
conclui cu realmente Gabinete Wever Croes ya no tin derecho 
di existencia y esaki pa diferente motibo, tanto politico como 
administrativo. 

E decision di e miembro di Parlamento, Daphne Lejuez di 
bira miembro independiente di Parlamento, ta laga Gobierno 
di coalicion ta wantando riba un mayoria masha limita mes y 
esaki ta crea espacio pa tur tipo di wega di poder. 

Cualkier rabiamento n’ e momentonan aki lo pone e Gobierno di 
Prome Minister Evelyn Wever Croes, tambalea formalmente y 
e presion politico lo bay ta inmenso mirando cu no solamente e 
presion lo ta for di propio seno di Gobiemo y den Parlamento, 
pero tambe e presion cu Hulanda ta eherciendo riba e Gobierno 
aki. 

Esaki ta ser manifesta caba, unda Tweede Kamer a ordena 
Prome Minister Evelyn Wever Croes pa presenta diarazon 
awor den Tweede Kamer p’e duna cuenta. Evelyn Wever Croes 
no tin nada di duna cuenta na Tweede Kamer. E no mester 
responsabilisa nada na Tweede Kamer, pero su obligacion y 
debe ta cu Parlamento di Aruba. Si ta Gobierno Hulandes a 
“invit’e” lo tabata otro cos, pero aki por mira cu Gobierno di 
Aruba ta na merced di Tweede Kamer y ningun di e balentenan 
den Parlamento ta protesta. 

Dentro di algun dia e periodo di expansion otorga pa Gobierno 
Hulandes na Prome Minister pa loke ta asunto financiero, ta 
yegando su fin y te n’e momentonan aki, ainda no tin mucho 
claridad si Aruba ta logra di cumpli cu exigencianan stipula pa 
Gobierno di Reino. 

E asunto di ley di LAFT ya ta mustra di ta for di mesa y cu 
tanto Gobierno di Hulanda como Gobierno di Aruba lo tene 
nan mes n’e protocol firma na 2018 dor di Prome Minister 
Wever Croes y Minister di Finansa Xiomara Ruiz Maduro, 
kendenan a oficialisa e funcionamento di CFT den e proceso 
di controla maneho financiero di Gobiemo. 

E unico aspecto nobo cu por a scucha den tur e turbulencia 
politico siman pasa ta na momento cu Prome Minister Evelyn 
Wever Croes a declara na prensa cu pa prome biaha den 
historia, su Gobiemo ta logra cera presupuesto pa 2020 c’un 
surplus di 0.05%. 

Mas informacion riba esaki no tin ya cu ainda presupuesto 
2020 no a wordo entrega na Parlamento y te na unda cu 
tin informacion, esaki tampoco a bay ainda pa Algemene 
Rekenkamer pa wordo evalua. 

Pues mucho claridad riba presupuesto historico aki ainda no ta 
obtenibel y ta solamente Prome Minister a menciona e surplus 
cu su Gobierno lo a logra, mientras cu ainda su Gobierno no a 


presenta e presupuesto supletorio 2019 na Parlamento, pa mira 
cual t’e cambionan cu tin of si realmente a logra den ehecucion 
di e presupuesto aki manera cu el a wordo aproba inicialmente. 

Hecho ta keda cu ainda no tin claridad riba kico Gobierno ta 
bay haci pa loke t’e preocupacion di CFT y di Gobierno di 
Reino pa loke ta ‘sociaal crisisplan’ caminda e indicacion ta 
keda cu miyones ya caba di e fondo aki, a bay pa salario di 
hendenan cu a wordo tuma den servicio, mientras cu e plan 
mes ningun hende ta mirando su ehecucion. 

Den e aspecto politico tambe un cambio grandi a surgi siman 
pasa ora cu Parlamentario Lejuez a opta pa bira independiente 
y keda cu su asiento, lagando e coalicion actual cu sosten di 11 
asiento. Politicamente esaki ta mustra cu partido MEP a perde 
un asiento y awor ta conta cu 8 asiento na lugar di e 9 nan cu el 
a logra den e proceso electoral di 2017 y esaki ta laga partido 
AVP como e partido mayoritario den Parlamento cu 9 asiento. 

Pa hopi experto e situacion aki ta uno caminda partido MEP 
por opta pa manda Gabinete Wever Croes cas y yama eleccion 
nobo pa 2020, pero den seno di e partido mes, den seno di 
sponsornan e opcion aki no ta uno valido ya cu tin interesnan 
di hopi hende den wega. 

Interesnan partidista, interesnan comercial y di sostenedornan 
di e partido, kendenan lo kier mira e Gobierno aki keda dos 
aña mas p’asina trata di saca mas probecho ainda como partido 
den gobernacion. 

Te n’e momentonan aki Gabinete Wever Croes practicamente 
no a cumpli cu promesanan haci na pueblo, no a cumpli cu 
cambionan cu el a sigura cu lo bin, pero si ta trahando pa 
acomoda financiadoman di campaña y otro sostenedoman, 
mientras cu pueblo ta sigui wordo converti den e victima di 
e proceso aki, mirando e cantidad di medidanan cu a wordo 
tuma caba y cu den proximo lunanan lo wordo tuma. 

Practicamente no tin inversionnan tumando lugar di parti 
di Gobierno y tur loke ta andando n’e momentonan aki, ta 
proyectonan di Gobierno di AVP cualnan ta den nan parti 
final di ehecucion pero Gabinete Wever Croes no tin ningun 
proyecto grandi den pipeline n’e momentonan aki. 

Pa hopi hende un retiro di Gobierno di Prome Minister Evelyn 
Wever Croes lo t’e decision mas logico n’e momentonan aki, 
ya cu e lo por pone Hulanda tambe un rato riba un hold te 
ora cu tin un Gobierno nobo despues di un posibel proceso 
electoral. 

N’e momentonan aki e conclusion logico ta cu Gabinete Wever 
Croes no tin derecho di existencia mirando tur loke a bin ta 
tumando lugar rond di e Gobiemo aki. 

Chauffeur gravemente herida den accidente banda di Camacuri 





ACCIDENTE serio riba e ca- 
minda di Camacuri na altura di 
Do It Center, dos persona a keda 
seriamente herida, polis, ambu- 
lance y materialwagen di brand- 
weer a presenta na e sitio, Un ac- 
cident cu te na e momento nan aki 
no ta conoci con exactamente elo 
por a pasa. 

Diadomingo algo pasa di 4’or y 
mey di marduga, presencia di po- 
lis, brandweer y ambulance a wor- 
do pidi cu urgencia riba e caminda 
di grandi di Camacuri na altura di 
Do It Center, pa un accidente bas- 
ta serio cu herido y persona pega 
den auto. 

Na yegada en berdad nan ta topa 
cu un accidente basta serio, y ta 
bin constata cu ta trata di un ac- 
cidente entre un Ford Ranger 
Blanco numera A 38034 y un BYD 
F3 shinishi numera A 56513, di 
ambos auto e chauffeurnan tabata 
hende homber. 

Na prome instante tur cos ta mus- 
tra cu tabata trata di un accident 
semi frontal, den cual un di e au- 
tonan lo a hala parcialmente na e 
banda contrario y a bin topa cu e 
otro auto for di direccion contrario. 
E chauffeur di e pick up a wordo 
saca dor di e impacto y benta den 
e mondi parti panort di caminda. 


E tabata keha di hopi dolor na su 
pia, pero segun por a compronde e 
tabata mustra basta stabiel y tam- 
be e por a comunica cu e personal 
di Ambulance cu a yega pa duna e 
prome asistencia. 

E otro chauffeur di e BYD su situa- 
cion tabata mas serio, na yegada di 
ambulance mesora nan a cuminsa 
trat’e pa stabilis’e y asina brand- 
weer por a corta e auto y liber’e for 
di e situacion cu e tabata aden. 
Brandweer cu hopi lihe a yega na 
e sitio a cuminsa traha di biaha 
pa rescata e victima for di e auto 
BYD, nan a corta e auto y asina 
logra saca e victima for di e auto, 
personal di ambulance despues di 
a stabilisa e chauffeur di e BYD a 
transport’e tambe cu urgencia pa 
hospital. 

Un accidente cu hopi daño mate- 
rial, cu ambos chauffeur a keda 
herida y a wordo transporta cu ur- 
gencia pa hospital, pero te na e mo- 
mentonan aki no tin informacion 
oficial con e accidente aki a sosode. 
E caminda aki a keda basta rato 
cera, pa atende cu e accidente y 
pa despues Polisnan tecnico por a 
haci nan investigacion. 

Den oranan di dia por a compro- 
nde cu e chauffeur di BYD a sufri 
hopi sla y a transporte cu urgencia 
pa Colombia. 

E conocido Jan van Nes a bira 

Presidente di AFBA Aruba Food & Beverage Association 


E conocido cuidadano, Jan van Nes a haya confianza di 
miembronan di Aruba Food & Beverage Asssociation 
pa dirigi e asociacion nobo aki. 

Recientemente Aruba Food & Beverage Association a 
keda presenta durante un acto na Hyatt Place, unda 
tambe a anuncia di nan website nobo. Via di esaki e 
asociacion lo informa cu ta interesa di nan trabao. 

Reorganisacion, plan di negoshi y un board cu entusi- 
asmo y boluntario a bay pa un sistema digital pa mer- 
cadeo. 

E associacion cu den area di ‘Food & Beverage’ pa tur e 
wholesalers, cafe chikito, restaurant chikito te grandi. 
Nan tur por bira miembro pa yega na forsa pa locual 
nan ta representa. Tin den actualidad 400 restaurant 
cu ta varia y nan meta ta pa traha hunto ‘esey t’e plan’, 
segun Jan van Nes. 



Aruba a haya bishita 
di dos crucero grandi 

AYERA Aruba a haya bishita di dos crucero. 

E prome tabata crucero Norwegian Bliss, cu ta un barco rel- 
ativamente nobo, adkiri na april 2018 y a realisa su biahe 
di debut na Alaska. 

E ta diseña pa mehora eficiencia di energia y cumpli di e 
forma aki cu regulacionnan ambiental di Alaska. 
Sinembargo p’e temporada cu a caba di cuminsa, a pone pa 
rutanan den Caribe y den zomer 2020 ta bolbe pa Alaska. E 
tin un capacidad pa 4000 pasahero. 

MS Caribbean Princess ta opera pa Princess Cruises, cu un 
capacidad di 3,600 pasahero, y tabata esun mas grandi di 
e flota di Princess te cu juni,, 2013, ora cu Royal Princess 
a supera e record. MS Caribbean Princess tabata e prome 
crucero moderno cu un teatro na aire liber cu nan a yam’e 
“Movies Under The Stars”. 

Ambos tabata di bishita ayera den nos waf, cu a haci cu cen- 
tro di Oranjestad tabata bastante druk henter dia di ayera. 

























6 


AWEMainta 


Dialuna, 18 November 2019 


Carolina Merryweather - Raven, Vice President 
y miembro di board Aruba Food & Beverage 
Association tin varios plan p e asociacion nobo 




SIMAN pasa na Aruba Place, a keda introduci e asociacion nobo, Aruba 
Food & Bervage Association. E Vice Presidente, Carolina Merryweath- 
er-Raven a duna di conoce cu nan tin varios plan y awe lo introduci plan 
nobo pa futuro. AFBA a lanza nan website nobo. E industria di cuminda 
y bebida ta importante pa Aruba. 

Pa hopi tempo nan a pensa pa bin cu algo grandi pa industria, no sola- 
mente pa restaurant, pero pa henter industria cu ta traha cu cuminda 
y bebida. 

Sra. Merryweather—Raven, Vice President y miembro di Directiva di 
Aruba Food & Berverage Associotion ta bisa cu hopi biaha tin compten- 
cia entre otro pero importante pa representa un Aruba cu producto di 
calidad. Nan kier pa mas miembro acerca asina nan asociacion ta mas 
fuerte hunto. 

E proyecto di mercadeo pa ‘Aruba Dining’ cu ta all inclusive, caminda 
e turista of persona ta paga un pakete adelanta di breakfast, lunch y 
dinner. 

Nan por come na diferente restaurant. 

Di e forma ey ta stimula cliente pa bay un restaurant, un restaurant di 
hotel, n’e restaurant di e bario chikito of cualkier otro lugar. 

Segun Carolina Merryweather—Raven, e proyecto ta uno cu tabata ex- 
isti caba, pero awor lo introduci digital caminda nan lo tin mas opcion 
pa bende producto y haci’e mas atractivo p’e turista y local. 

Cu esey nan ta crea un nivel top seguridad y sanitacion. Nan por wordo 
rated cu e bon servicio. E proceso lo tuma di 6 pa 12 luna pa por opera 
completo. 

E asosiacion hunto cu nan miembro ta envolvi den interes pa crece 
hunto pa logra representa tanto empleado di benta y stakeholders aso- 
ciacion pa industria pa garantisa bon producto y mas miembro fuerte 
y siña di otro, y no wak otro manera competencia y tuma iniciativa di 
promocion di tur sorto pa e asociacion sigui crece. 

Adicto "Pop" a lanta contra Polis 



DIASABRA merdia informacion a drenta 
cerca polis cu tin dos adicto dilanti Taco Bell 
situa na Kinikini Building. E dos adictonan 
tawata molestia e hendenan door di pidi placa. 
Un agente policial di e departamento di re- 
cherche pasando eybanda aparentemente lo 
bay hala atencion di e adictonan. Segun e ta 
bisa, elo a identifica su mes como polis. Un di e 
adictonan a scucha y a move mesora di e sitio. 
Pero, e adicto conoci bou e nomber a.k.a Pop no 
a move. 

Akinan lo a start e problema, y e adicto segun 
nan ta bisa lo a “lanta” contra e recherche. Ey- 
nan pelea a start, adicto contra recherche. Den 
e pelea e adicto a bay vloer prome y lo a herida 
su cabes, cu tawata sangra bastante. 

Debi cu lo no tawata tin Ambulance disponibel 
e momento eynan a opta pa transporta e adicto 
pa warda den Transportwagen. 

Mester remarca cu e adicto tawata tin un her- 
ida riba cabes cu tawata sangra hopi, y asina 
tur na sanger un agente mester a tene (body 
contact) pa hinke den e Transportwagen. 

Algo riesgoso, pa motibo cu e agente y tambe 
ora e yega warda lo mester bay trata cun’e. 

E no ta bay paso e ta un adicto, e por ta cualkier 
persona cu ta tur na sanger y bo mester trata 
cun’e sin sa si e por tin un of otro enfermedad. 



j j j JOIN OUR AWARD - WINNING TEAM 


BUCUTl ^ TARA 

BEACH RESORT ' ARUBA 


Ranked among top 10 Hotels in the World by TripAdvisor 
Featured in top 10 Hotels in the Caribbean by Travel + Leisure 


EXCELLENT BENEFITS: 

Competitive Salaries, Pension Plan, Health-Disability-Life Insurances, Dental &Vision lnsurance,Savings 
Plan, Loan Availability, Shift Meal, General Bonus. 

REQUIREMENTS: 

Proficient in English for all positions is required. 


HUMAN RESOURCES MANAGER 

- Previous relevant HR experience required 

- Excellent verbal and written skills in English and Dutch, Papiamento and Spanish are a plus 

- Excellent administrative skills including Microsoft office, experience with HRM software is a plus 


MAINTENANCE TECHNICIAN 

- HVAC, Mechanical and electrical skills / experience 

- Ability to work shifts, flexible and can work independently 

- Prior relevant work experience required. 


CONCIERGE 

- Excellent verbal and written skills in English, Italian and German are a plus 

- Previous experience as concierge or front office is a plus 

- Excellent interpersonal skills and computer skills 


CHEF DE PARTIE 

- Detail-oriented, knowledge of HACCP & food safety 

- Must have experience in fine dinning and be familiar with special diets 

- Must be able to delegate to a small kitchen team 


To aply, please send your resume by Email: 
jobs@bucuti.com or Call: 583-1100 ext 136 for more information. 

Di acuerdo cu Anselmo Pontilius: 

Gobierno, CITGO y RDA mester sinta na 
mesa pa kita duda di e trahadornan 



UN tema hopi intesante cu sigur Mediador di 
Gobierno, Anselmo Pontilius a papia di dje, ta di 
e trahadoman cu ta traha den refineria, cu ta afilia 
ainda na un sindicato, sea. IOWUA y/of FTA. 
Anselmo Pontilius a menciona cu tin dos parti. 
Mester sa cu trahadoman den staff di e refineria, un 
parti di nan for di januari di e aña aki ta organisa via 
FTA y tambe tin esnan cu ta miembro di IOWUA 
tur tempo. 

Di parti di IOWUA, a pidi reunion cu Minister 
di Labor, Glenbert Croes pa haya claridad, 
particularmente despues cu a firma e MoU cu 
CITGO. Eyden a bin e punto, esta e cantidad di 
trahadoman cu ta bay over of no, pa RDA y logico, 
si t’asina cu no por tuma tur hende kico t’e areglo 
di pago cu lo paga e trahadornan. 

Esey ta un punto cu IOWUA a trece p’adilanti. 
A pidi reunion cu Minister Glenbert Croes riba e 
punto aki, pero no tin un claridad total riba e parti 
aki ainda. 

Di parti di FTA, a pidi Mediador di Gobiemo coordina un reunion cu RDA y 
Gobiemo. 

Di parti di RDA, a bisa cu ta prefera cu e reunion ta coordina, den e caso aki 
cu Prome Minister, en todo caso e gobemantenan encarga, pa motibo cu no 
tin un claridad total riba e parti di e trahadoman. 

Si RDA ta tuma over e operacion den e caso aki di e planta y/of e planta cu 
no ta den operacion, pero tambe e almacenahe di petroleo den e tankinan, 
di acuerdo cu ley, manera e ley ta pasa na 2014, e compania cu ta tuma e 
operacion, ta tuma tambe e trahadornan. 

Esey ta un punto den discusion. 

Tin di compronde di parti di FTA ora cu e dirigentenan a reuni cu Hunta 
Comisario y conseheronan di Gobierno, a bin cu un punto di discusion, 
caminda cu nan a informa cu RDA por tuma solamente 10 pa 12 trahador, 
cual ta un contradiccion di loke a señala anteriormente, cu RDA por tuma 40 
for di 77 trahadornan cu tin actualmente. 

E parti aki mester ta clarifica y ta spera cu prome cu fin di siman por sinta 
na mesa cu Prome Minister, cu FTA, eventualmente cu IOWUA pa haya un 
claridad riba e punto aki, sigur p’e trahadornan sa, si tur hende ta bay over of 
no y si no t’asina, kico t’e areglo cu tin p’e trahadornan cu lo no sigui traha. 

SINDICATONAN PREOCUPA 

Segun Pontilius, FTA a pidi Mediador pa coordina un reunion hunto cu 
Gobiemo, pa trata di firma un documento cu ta kita dudanan for di mesa. Ta 
necesario si ta puntra pa firma un documento hopi cla entre e sindicatonan, 
nan dunador di trabao (CITGO) y nan futuro dunador di trabao (RDA). 

No por laga e trahadornan keda den un incertidumbre, particularmente na 
momento cu anuncia cu RDA ta tuma over e operacion. 

Gobiemo a informa na momento cu el a firma e MoU, pa kita tur duda, lo 
mester tin un claridad y e claridad aki no por ta basa riba cu nan di, cu e di. 
Sino e mester ta un documento formal cu tur partido ta clarifica posicion di 
e trahadornan, e cantidad di trahadoman cu ta keda traha, nan condicionnan 
di trabao. 

Manera e ley ta hinca den otro aworaki, e compania cu tuma over tin un 
obligacion di tuma e trahadornan over cu tur nan condicionnan di trabao 
existente. 

Si no por, den e caso aki tur tuma hende, mester yega na un acuerdo, ken ta 
paga, con ta paga, bao di cua condicion nan ta paga esnan cu no por tuma y 
cua t’e argumentonan cu no por tuma tur e 70 y tanto trahador. 

CLARIDAD PA TUR HENDE 

Gobiemo a bisa cu nan a haya e yabi. Segun Pontilius, no sa si nan no a tene 
cuenta cu e condicionnan laboral. 

Pero importante ta pa bay mesa pa clarifica esakinan. P’e trahadoman ta hopi 
importante, esey ta loke sindicatonan a señala. Cualkier gmpo cu ta tuma 
over como e dunador di trabao nobo, ta mara na nos leynan local. 


Sigui na pagina 9 > 

Den e caso aki, ta bon cu e partidonan mes CITGO, Gobierno 
y RDA clarifica intemamente, pa ora cu e partidonan bay mesa, 
cu e no ta bolbe bira un discusion, sino cu por trankilisa e 
situacion dor di firma un documento (Protocol) cu tin claridad 
pa tur hende. 

TRANKILIDAD LABORAL 

CITGO n’e momentonan aki t’e dunador di trabao di e 70 y 
tanto trahadornan aki. Tanto miembronan di IOWUA como 
esnan di FTA. Ta hopi importante cu nan ta na mesa, pero e 
responsabilidad ta cay sigur p’esnan cu a informa, den e caso 
aki RDA, cu nan ta tuma over. 

E punto aki lo mester, p’e razon ey, proposicion di Mediador, 
cu tin tur e partidonan na mesa, en bes cu ta keda papia cu un y 
papia cu e otronan separa. 

Ta importante pa tin un claridad y cu tin trankilidad tambe y tur 
trahador sa e ora kico ta nan situacion laboral, si nan tin trabao 
aworaki, of no. 

RDA POR CUBRI OF NO 

Ta dificil pa bisa si RDA tin placa of no, pa motibo cu Mediador 
di Gobierno no tabata den e negociacionnan. Pero unabes cu 
informa publicamente cu bo ta bay tuma e operacionnan, tin cu 
tene cuenta cu tin un responsabilidad di e trahadornan. 

KICO POR PASA 

Na momento cu informa publicamente cu un otro dunador di 
trabao ta bin aden, y na momento cu a informa cu den todo caso 
publicamente cu CITGO lo paga e trahadoman, tene cuenta cu 
na momento cu paga e trahadoman nan añanan di servicio, a 
termina nan relacion di trabao legalmente. 

P’e razon ey ta hopi importante pa clarifica un biaha mas cuanto 
trahador ta bay over of no cu e compania nobo, of cu e dunador 
di trabao nobo. 

Atrobe, den e caso aki, segun FTA, den combersacion anterior 
cu tabatin cu Director Alvin Koolman, kende tabata Director 
di RDA, a informa nan cu nan por tuma 40 of mas trahador. Ta 
puntonan cu a keda den aire, pasobra no tin un documento cu 
e partidonan a hinca den otro cu ta garantisa loke mester pasa. 
Ta hopi simpel, pero hopi cla tambe loke nos leynan ta bisa 
riba e derecho di trahadoman y esey tin cu ta clarifica, pasobra 
ningun trahador no por keda den incertidumbre, sabiendo cu ta 
bay bin cambio. 



SPERANSA 

Segun Anselmo Pontilius, e trahadoman mester sa cu nan ta 
wordo debidamente protegi pa ley. No ta sin mas un dunador 
di trabao ta bisa cu e siguiente dia e ta stop di traha, pasobra e 
grupo A y gmpo B no a tuma hopi trabao. Aki ta mara na ley. 
P’e razon ey tambe, e insistencia ta pa tin tur hende na mesa 
pa clarifica esaki. E parti importante t’e trahadoman den e 
refineria, trahando cu almacenahe, mester di un trankilidad. 

Y pa tin trankilidad mester di un documento cu ta decifra 
exactamente kico ta pasa cu cada trahador. 

Corolla maneha pa dama a ranca palo di luz 






DIADOMINGO den careda di 7’or y mey di mainta ta sosode 
un accident riba e caminda principal di Bubali, Mesora a manda 
polis di trafico y un patruya di Noord na e sitio. 

Na yegada nan ta bin topa cu un Toyota Corolla blanco cu a 
ranca un palo di luz cu su transformer completo y esaki a cay 
riba e auto. 

Polis a bay papia cu e dama cu tabata stuur e auto y ela conta 
polis cu e tabata bayendo direccion di su cas y na dado momento 
pa un of otro motibo a baha caminda y a dal contra e palo di luz . 
E polisnan a pidi pa presencia di ELMAB, mirando cu e palo di 
luz y e wayanan di coriente tabata colgando abou. E dama chauf- 
feur no tabata kier asistencia di ambulance, un cos ta sigur cu e 
dañonan material ta considerabel. 


Homber sin motibo a causa destruccion na Cas di Partido 

DIASABRA anochi den careda 
di mey anochi presencia di polis a 
wordo pidi na e Clubhouse di Cas 
di Partido pa un persona cu tabata 
bou influencia y a comete destruc- 
cion den e baño di e Clubhouse. 

Na yegada nan a bin compronde cu 
un homber bou influencia, kende 
no ta miembro di e Clubhouse a 
yega eynan, e homber tabata mus- 
tra basta bou influencia cu e no por 
a ni cana drechi. 


Ela comenta cu ela sali di un otro 
bar y kier a uza e baño di e Club- 
house. 

Despues di un rato a scucha un 
desordo den e baño, esnan presen- 
te no a confia esaki y mesora a bay 
mira kico tabata pasando eyden, 
pa nan sorpresa, e persona aki a 
manda un mokete riba e spiel den 
e baño y a destrui esaki completa- 
mente, aparentemente e tabata tin 
intencion di sigui haci mas daño 
den e establecimento, pero esnan 
presente a actua lihe, nan a saca 
e persona aki porta afo y a pidi pa 
presencia di polis pa bin atende cu 
ne. 

Polis a detene e homber y a pidi pa 
un transportwagen pa hib’e warda 
di polis. Nos a compronde cu un de- 
nuncia lo a keda entrega. 

Chauffeur a pasa banda robes di rotonde 


DIASABRA pa mas o menos ll’or 
y mey a sosode un accidente cu herido 
riba Avenida watty Vos na altura di 
e rotonde nobo di Sero Patrishi, miho 
conoci como Paperclips Rotonde, me- 
sora a pidi pa presencia di polis y 
ambulance. 

Na yegada nan a bin compronde cu 
un Nissan March tabata biniendo for 
di direccion di Tanki Leendert a yega 
na e rotonde di Seroe Patrishi pero 
no a drenta den e banda corecto, el a 
dal contra un Hyundai ilO cu si ta- 
bata den su banda corecto. E Nissan 
March a dal contra e Hyundai, e im- 
pacto tabata hopi fuerte y segun al- 
gun testigo a conta cu nan lo a mira 
con e auto durante e impacto a bay 
halto, bolter y despues a bay para 
bek riba su cuater tire nan, anto riba 
un distancia. 



E personanan na e sitio tabata tin 
fuerte sospecho cu e chauffeur di e 
Nissan March tabata bou influencia 
di alcohol y a avisa polis. 

E chauffeur di e Hyundai kende ta 
un dama, a ricibi golpinan fuerte na 
su pecho y tabata tin hopi dolor, am- 
bulance a transport’e pa hospital pa 
un chekeo medico. 

E chauffeur di e Nissan March a keda 
deteni pa core auto bou influencia y 
wordo transporta pa warda di polis. 



Brake a faya cu 
chauffeur y a bay 
dal den rotonde 




DIADOMINGO den oranan di mainta a sosode 
un accidente cu hende herida na e rotonde Sasaki, 
y automobibstanan a dicidi di pone Polisnan na 
altura di loke a pasa. 

Na yegada nan a bin topa enberdad cu un auto, 
Hyundai shinishi cu a dal contra e muraya di e 
rotonde y e chauffeur a splica polis cu e brake di 
e auto a faya, y e no por a controla e velocidad na 
tempo y a bay dal riba e muraya. 

E impacto tabata fuerte cu aparentemente e chauf- 
feur a dal su cara y lo a ricibi un kap basta grandi 
net riba su wowo. 

Na yegada di ambulance, e personal di ambulance 
a atende cu e chauffeur y a hib’e hospital pa cos’e 
e kap cu e tin riba su wowo. 

Turista razo a kibra cos 
den camber di hotel 

DIASABRA merdia polisnan a bay lihe na un camber di Hotel 
den di Eagle Beach, pa un homber cu lo ta bezig causando de- 
struccion. 

Na yegada di polis nan a topa cu un homber Canades, cu ya nan 
tin algun dia problema cun’e of ta causando problema pa cual 
mester a brinda asistencia. 

Parce cu e homber aki ya a wordo cori for di otro hotel aki na 
Aruba, pa su mal comportacion. Polisnan a constata e extenso 
di destruccion cu e homber a comete, y mesora a detene. 

Hunto cu e homber aki tawata tin un dama, kende tabata scon- 
di den baño for di momento cu e homber a bira di cabes y destrui 
cosnan den e camber. Polis a detene e homber y hib’e warda. 
Segun nan por a compronde, e falta algun dia mas Aruba pues 
lo por spera mas problema. 


Chauffeur hiba warda y auto a keda band'i caminda 




DIADOMINGO algo despues di mey anochi, polis ta 
haya un melding cu den e bocht di Calabas un auto a boks. 
Mesora nan a bay na e sitio y enberdad nan ta topa cu e 
pickup cu poco daño material y e chauffeur sinta riba un 
baranca. E polisnan por a mira pa medio di e marca di tire- 
nan, cu e pick-up double cabina aki tabata biniendo for di 
Kudawecha anto net den e bocht yegando e T-kruising di 
Calabas, e pickup a baha na e banda links di caminda y a 
dal raspa su pickup contra e barancanan cu tin eybanda. 

E polisnan na e sitio mesora a investiga e boksmento y a 
dicidi di detene e chauffeur y transporte pa warda di Polis. 
E pick-up a keda na e sitio, staciona canto di caminda. 

Prome Minister Evelyn Wever-Croes 

Hotel 5 strea Secrets Baby Beach Resorts 
na San Nicolas ta bira realidad 


DIAHUEBS atardi a tuma luga na Baby Beach Aruba na 
San Nicolas e “groundbreaking” di e hotel 5 strea Secrets 
Baby Beach Resorts. Pa Premier Wever-Croes tawata un 
inmenso placer di por a atende e evento aki cu ta uno hopi 
importante pa e desaroyo di Aruba pero en special di San 
Nicolas. 

“E proyecto aki no tawata uno facil pa realisa pero cu hopi 
esfuerso y pasenshi Conseho di Minister a logra move bare- 
ranan pa por a logra haci e soño aki un realidad. 

E comunidad di San Nicolas semper a expresa nan deseo di 
wak un hotel den e area di San Nicolas y finalmente ta wak 
awe con e Gobierno di Gabinete Wever-Croes ta haciendo 
nan deseo un realidad. 

A tuma hopi aña di planificacion y promocion pa confirma si 
e area di Baby Beach ta uno potencial pa inicia un proyecto 
di hotel y na final e Gobierno aki a logra. 

E proyecto lo ta uno hopi positivo pa Aruba ya cu e lo gen- 
era mas posibilidad di trabou pa nos hendenan. 



E lo trece cu n’e tambe e oportunidad pa San Nicolas tin 
mas restaurant, tiendanan, transporte publico y tur activi- 
dad relaciona cu Aruba su industria turistico. 

Sin duda e hotel aki lo ta un comienso nobo pa e area di San 
Nicolas cu alfin ta bay forma parti di nos pilar di economia 
cu ta turismo. Prome Minister ta manda un danki special 
na tur su coleganan cu a logra haci e soño aki un reali- 
dad. Tambe den nomber di henter e comunidad di Aruba ta 
gradici Martinon Group and AM resorts y henter San Nico- 
las y vecindario pa kere y sostene e proyecto aki.” 


Dialuna 20 di november 

Festival di "Derecho di Mucha" na Playa Pabao 


DIARASON, dia 20 di november, nos ta celebra “Dia di 
Mucha” na Aruba. Riba e dia aki tambe ta celebra “Dia In- 
ternational Di Derecho Di Mucha” . Pa e motibo aki direc- 
tiva di Centro di Bario Playa Pabao ta duna reconocemento 
na nos muchanan den un solo actividad na Playa Pabao. 
E actividad aki ta tuma luga diaranson dia 20 di novem- 
ber y ta cuminsa pa 3’or di merdia y lo termina pa 8‘or di 
anochi. Nos muchanan tin oportunidad pa hunga den “wa- 
terslide”, bula riba trampolin y den dino jump, hunga den 
luchtkasteel, monster truck, pinta cara y participa na dife- 
rente wega. Tambe muchanan tin oportunidad pa gana un 
celular.E noticia agradabel cu a caba di drenta ta cu Jeon 
lo ta presente pa saluda nos muchanan. Tin oportunidad 
pa saca potret cu Jeon y mucho mas Entrada ta completa- 
mente gratis. 


Muchanan ta wordo invita pa bin cu nan trahe di baño pa- 
sobra ta bay tin un “waterslide”. Pa 6’or lo cuminsa un 
ora di locura sigui pa un show “Di Mucha Pa Mucha” cu 
presentacion di un grupo di baile hubenil. E prome 300 mu- 
cha lo ricibi un recuerdo di e dia aki. Pues diaranson dia 
20 di november ta celebra Dia di Mucha y ban duna nos 
muchanan reconocimento riba e dia importante aki y laga 
nos manera un famia grandi asisti na e actividad aki cu nos 
muchanan na Centro di Bario Playa Pabao. Pues mayornan 
nos ta warda boso y bin compaña bo yiu(nan) na e actividad 
aki. Lo tin un bar (sin bebida alcoholico) y un cushina cu 
prijsnan di dia di mucha. Un danki di curason ta bay na 
Vertegenwoordig van Nederland na Aruba (VNO), SETAR 
y Asociacion pa Trabou Hubenil Arubano (ATHA) pa nan 
contribucion na e actividad aki. 

Minister Lampe presente na e reunion 
interregional organisa pa Unesco 




DIABIERNA 15 di November Minister di Enseñansa 
dr. Armando Rudy Lampe tawata presente na e reunion 
organisa pa UNESCO cu tabata un reunion interregional 
di comision 
nacionalnan. 

Minister Lampe a duna un presentacion na unda el a men- 
ciona cu e lo sigui UNESCO su proposicionnan y sostene 
e plannan cu tin pa futuro. Na mesun momento el a pre- 
senta diferente proyecto cu ta den proceso y esnan cu ya a 
ser realisa cual entre otro ta E Plan Educacion Nacional 
(PEN), e plan pa Economia Circular, implementacion di 
Papiamento y di sistema Multilengual den nos sistema di 
educacion. 

Na final di e presentacion di Minister Lampe, el a haci un 
apelacion na UNESCO pa pone un poco mas atencion riba 
e “Small Islands States”. 

Minister Lampe hunto cu mas representantenan di Reino 
Hulandes lo a firma e tratado di Buenos Aires cual Minis- 
ter Lampe mes lo duna un splicacion al respecto manera 
cu e yega bek Aruba. Adicionalmente e lo duna un relato 
tambe di su biahe y e trabounan desplega den exterior. 








































Dialuna, 18 November 2019 


AWEMainta 


15 


Mas di 900 persona a 
ricibi nan carta di pre 
reservacion diabierna 



DIABIERNA na Club Caiquetio a tuma luga entrega 
di carta di Pre reservacion pa tereno residencial. Pa- 
bien na e tur persona cu a ricibi nan carta di pre-reser- 
vacion, di e forma aki nan ta mas cerca di yega na nan 
hogar! 

DIP tabatin un retraso enorme den e cantidad di peti- 
cionnan cu no tabata wordo atendi cune, esaki a yega te 
na 14000 peticion pa tereno pa por construi cas. Awora- 
ki a logra atende cu peticionnan y a baha e cantidad di 
retraso te na 7000 (desde aña 1992 te cu 2012). Esaki 
ta nifica cu awor a yega mita caminda, prome cu por tin 
un database actualisa. 

E meta di DIP ta, pa no tin retraso mas den e sistema! 
Esaki ta posibel a traves di e maneho nobo cu Gobierno 
a introduci poco mas cu un aña y mey pasa! 

Ta importante pa accentua cu cada persona cu a ricibi 
carta di pre-reservacion tin 30 dia pa demostra a traves 
di un carta, cu un instancia financiero ta dispuesto pa 
duna un prestamo y tambe dibe cantidad di acuerdo cu 
e forsa y situacion di cada persona. Pues den e fase aki 
no mester cera un prestamo of hypotheek ainda! 

Pone atencion: Esnan cu no a busca nan carta, por pasa 
na DIP durante siman pa buske. Un otro punto impor- 
tante ta cu den e fase aki no ta posibel pa ricibi exten- 
sion, Pues cada persona desde aworaki ta responsabel 
pa e esfuerso cu ta haci, pa yega na nan hogar. 

Intento di kiebro y ladronicia na Botica 
del Pueblo, den Caya G.F. Betico Croes 




DIADOMINGO den oranan di madruga Polis ta 
haya informacion cu lo tin un intento di kiebro den Caya 
G.F. Betico Croes, esaki na Botica del Pueblo. Mesora a 
manda un patruya di Polis ne sitio. 

Na yegada e agentenan policial a wordo informa cu un 
persona desconoci cu un piedra grandi tabata trata na 
kibra e glas di e botica p’asina por drenta, pero cu e per- 
sona aki a wordo stroba, na momento cu el a wordo atra- 
pa pa un otro persona y e persona aki a grit’e. 

E sospechoso a spanta y a sali na careda bay. E no a 
logra drenta y tampoco no por a bay cu nada for di den e 
botica, pero si el a comete destrucion n’e glas y n’e porta. 

Diasabra den oranan di madruga: 


4 Homber burachi deteni n'e mesun momento 



DIASABRA madruga Polis 
tabata bastante druk cu vari- 
os chauffeur burachi, unda cu 
mester a bay over na detene 
tur y transporta nan pa Warda 
di Polis. 

Na Tanki Flip, patruya a spot 
un auto coriendo basta malo 
y mesora a bay su tras y dune 
ordo pa para. Ora di bay con- 
trola e chauffeur a ripara cu di 
baina e por a para riba su pia. 
Mas cu claro mesora a detene y 
pidi pa transportwagen. 

Durante cu e patruya tabata 
tratando e caso aki, esta na 
Tanki Flip informacion a dren- 
ta di otro dos caso mas, esaki- 
nan tabata den Koningstraat. 
Den e casonan na Koning- 
straat, Polis a laga ambos 
chauffeur supla y ambos a sur- 
pasa e limitenan stipula pa ley. 
Aki tambe a pidi transportwa- 
gen pa hiba nan warda. 

Durante cu esaki tabata tu- 
mando lugar, un otro chauffeur 
a drenta verboden y Polis a bay 
atende cune. 

A resulta cu e tambe tabata 
burachi, pues ya cu e trans- 
portwagen ta eynan, e tambe 
a wordo hinka den dje pa bay 
warda. 

Un persona so no a wordo de- 
teni, esey tabata un dama sin- 
ta na banda. Pero, e mester 
a sigui su caminda na pia of 
yama hende bin buske. 

Accidente cu tres persona herida diabierna anochi na Noord 

DIABIERNA anochi 
pa mas o menos 11:30, 

Polis y ambulabce a wor- 
do informa cu lo tin un 
accidente serio pariba di 
Warda di Polis bieu na 
Noord. Mesora patruya a 
bay e sitio y ta constata 
cu lo tin tres auto envolvi. 

N’e sitio por a mira e van 
cu ta lastra e cabaynan 
cu por ser mira riba e 
Highrise Strip na Palm 
Beach. 

Parce cu e van aki lo a 
hala bay mey-mey ca- 
minda y dal contra un 
SUV color blanco. 

Esaki a causa cu e SUV 
color blanco a kita bay 
despues dal contra un 
auto Suzuki color cora. 

Esaki tabata un impacto 
frontal. 

En total tres persona a 
resulta herida, unda cu 
Paramediconan a trans- 
porta tur pa Hospital. 

Auto di polis a reverse sin pone 
tino y ta dal un auto su tras 



DIASABRA madrugam un patruya di 
Noord den area di Hot Zone a nota dos 
homber tabata manera discuti. 

Agentenan a para e auto y lo a cende nan 
zwaailicht, pa di e manera eynan hala aten- 
cion di e duo. 

N’e mesun momento, e agente na stuur lo 
a bay reverse, pakico no ta conoci y no a re- 
alisa cu tin un auto su tras. 

Aki ta unda e vehiculo policial a dal e SUV 
su tras basta duro. Ambos auto a ricibi daño 
material. 

Kico nan ta bisabo ora bo ta haya rijles? 
Semper usa bo spielnan, lamentablemente 
esaki lo no a sosode den e caso aki. 

Certificado entrega na 19 mama hoben soltera 
di proyecto "jongerenloket" Sociaal Crisis Plan 


GABINETE Wever-Croes a insti- 
tui e Sociaal Crisis Plan (SCP) pa at- 
ende cu e crisis social na Aruba. Den 
cuadro cu e plan aki e comite encarga 
conhuntamente cu Minister di Asun- 
tonan Social Mr. Glenbert Croes a 
bin cu un proyecto asina yama “jon- 
gerenloket” pa yuda mamanan ho- 
ben y soltera pa por para riba nan 
pia y bay dilanti. E proyecto aki a 
resulta di ta uno exitoso na unda cu 
un total di 19 mama hoben soltera a 
logra haya nan certificado. 

Pa motibo fuera di su alcance Min- 
ister di Asuntonan Social no por 
tawata presente pa entrega e certi- 
ficadonan y a wordo representa pa 
Prome Minister Evelyn Wever-Croes 
durante e ceremonia importante 
aki. Pa Premier Wever-Croes esaki 
tawata un honor y ta sumamente 
orguyoso di cada mamanan hoben 
soltera cu a logra obtene e certificado 
aki exitosamente. 

“E storianan di cada mama tawata 
un inspiracion pa mi. Mi a wak e de- 
terminacion den cada un di nan cu 
den nan momentonan mas dificil a 
lucha pa logra obtene e certificado 
aki. Nan a expresa cu nan yiunan ta 
duna nan e forsa pa sigui bay dilan- 
ti”, Prome Minister a bisa. 

Prome Minister a gradici e team 
completo di SCP y specialmente 
Minister di Asuntonan Social Glen- 
bert Croes pa su vision y liderazgo 
pa cu e proyecto aki haciendo asina 
un diferencia den bida di nos hoben- 
nan. Un pabien tambe na tur e ma- 
manan hoben cu a tuma e oportuni- 
dad pa bin atende e curso aki y cu a 
logra pase exitosamente. 

Minister Dangui Oduber 

Pabien SVb cu lansamento 
oficial di e webportal MiSVb 2*0 



DIABIERNA atardi Minister di Salubridad Publico sr. Dan- 
gui Oduber a acudi na Banco Social di Aseguradonan (SVb) San 
Nicolas p’e lansamento di e webportal MiSVB2.0. 

E mandatario a duna un discurso caminda el a enfoca riba e vi- 
sion pa brinda un servicio moderno n’e aseguradonan por medio 
di tecnologia. 

“Mi a nota cu SVb ta un organisacion hopi dinamico cu ta purba 
continuamente di trece solucion y cambionan den cada depar- 
tamento. Mi ta orguyoso di con e vision di 2020 pa SVb ta bay- 
endo y cu tur cos ta canando segun plan” tabata palabranan di 
e mandatario. 

Tecnologia rond mundo ta avansa hopi liher y pesey mes SVb 
mester keda proactivo p’asina uza cambionan na beneficio di 
SVb. 

Cu e cambionan aki SVb lo funciona na un manera mas efici- 
ente y cu transparencia p’e sociedad. 

SVB tin e deber pa administra e fondonan adecuadamente y cu 
confiabilidad, pa mantene e fondonan financieramente sosteni- 
bel. 

E webportal, MiSVB 2.0, t’e prome paso solido pa SVb den e pro- 
ceso di digitalisacion di nan servicionan. Mediante e plataforma 
digital aki, SVb ta comunica mas rapido y ta brinda su clien- 
tenan aceso na tur informacion cu SVb ta maneha den cuadro di 
e relacion SVb-cliente. Den SVB su vision 2020, SVb a propone 
su mes pa transforma di un organisacion tradicional, burocrati- 
co y cera pa uno moderno, acesibel y transparente. 

E medio pa logra e transformacion aki ta digitalisacion asina e 
mandatario a duna di conoce. 

Innovacion por medio di digitalisacion ta forma parti impor- 
tante di maneho di Minister Dangui Oduber. E ta un forma pa 
traha mas eficiente y elimina burocracia y mehora servicio. 
Minister Dangui Oduber a expresa cu su persona ta contento 
di mira con e Director ir. Edwin Jacobs hunto cu su staf y per- 
sonal ta treciendo hopi cambio cu ta transformando SVb den un 
organisacion innovativo p’asina por brinda e mihor servicio na 
nos comunidad Arubano. Finalmente Minister Dangui Oduber 
a felicita tur e trahadornan mustrando asina e aprecio cu e tin 
pa e bon trabou cu nan ta eherce. 

Diabierna tabata dia di castigo pisa 

Hues a condena Jorge Hueck Cedaño 14 aña! 


WILLEMSTAD. Hues mr. D Gruijters diabierna tabata 
categorico cu Jorge Hueck Cedano na momento di dicta 
sentencia y a sigui e demanda di fiscal señora mr. Emma 
de Groot practicamente a pie de la letra. 

Ta un castigo di prizon di 14 aña Jorge Hueck Cedano a 
haya pa asesinato di señora Zacarias Guzman Peña dia 5 
di augustus 2018. 

Tanto e victima como Jorge Hueck Cedano ta di origen 
Dominicano. A constata cu casi na henter su curpa e se- 
ñora aki a keda hinca cu cucho, esta un berdadero carni- 
seria propinando puñaladanan na cabes, garganta, brasa, 
pecho, formando un total di 25 hinca. 

Ta opvio cu ante tanto violencia asina e señora mester a 
sucumbi. 

Ta consecuencia di eseynan señora Guzman a muri den 
su cas benta abou den un plas di sanger den e bario Mari 
Pampun (Corcoba straat). 

Hues durante cu e tabata na palabra pa expresa e vere- 
dicto a remarca cu e fail di persecucion tabata falta al- 
gun detaye importante, pero no tabata ningun rason pa 
no condena Jorge Hueck Cedano. Como tal corte a haya ta 
nesesario agrega e detayenan aki anto. Den e veredicto a 
refereni na verbalnan cu ta menciona marca di sanger na 
diferente sitio caminda e victima a perde su bida. 

Tabata imagen di un suceso sumamente cruel, malicioso y 
sin pordon. 

Ora polisnan a detene e asesino Jorge Hueck Cedano y a 
hib’e warda di polis na Rio Canario a nota mesora herida 
na su curpa y ront su curpa tabata raspa. 

Como tal claramente esaki ta indica cu e homber aki lo 
mester a hay’e den un bringamento. Institudo forensico na 
Hulanda a mustra cu e marcanan di sanger cu a haya na 
e sitio di e delitu ta cuadra cu e struktura di sanger Jorge 
Hueck Cedano. 

E acusado a declara cu e heridanan aki ta debi cu el a cai 
for di e bromer cu el a fia for di un amigo di dje. 

Pero masha remarcabel ta cu e amigo doño di e bromer no 
a constata nada di destrukcion na curpa di e bromer. 

Un testigo, esta frei di e mama di Jorge a mira na sierto 
momento cu Jorge Hueck Cedano, alias Dany su curpa y 
pañanan tabata tur na sanger ora cu el a yega cas. 

Mas aleu a bini padilanti cu Cedaño a confia su mama cu e 



noticia cu ta e a mata Zacarias Guzman Peña, despues cu 
nan a bringa. Aparentemente segun Jorge Hueck Cedano 
e señora lo a saca un cucho pe y el a kita e arma aki for di 
e señora y propin’e tur e puñaladanan. 

Tambe a bini padilanti e hecho cu el a kita e pañanan tur 
na sanger hinca den un saco di plastic cu despues a keda 
tira den cos di sushi. 

ABOGADO RUSSEL 

Abogado di Jorge Hueck Cedano, mr Russel Martis a insis- 
ti cu e declaracionnan di e testigo no ta cuadra cu berdad, 
como tal lo no mester duna ningun importancia na nan. 
Ademas segun e abogado morto di Zacarias Guzman Pena 
no a tuma luga durante di e bringamento, sino despues. 
Hecho ta segun hues mr Gruijters cu e pruebanan ta basa 
tanto riba declaracionnan di e testigo y resultadonan di e 
investigacion forensico. 

E acusado Jorge Hueck Cedano no opstante tur cos a sigui 
ninga redondamente, anto pa colmo den sala di corte el 
asumi un actitud masha trankil mes, no a carga ningun 
clase di responsabilidad pa e suceso sumamente cruel aki. 
E acuado a pretende cu e tabata na Campo Alegre na mo- 
mento cu e señora lo a keda asesina. Hecho ta cu a mira 
riba imagennan di vidio con Jorge Hueck Cedano a ban- 
dona Campo Alegre cu un cup di foam den su man, cual 
cup polisnan a haya despues den cas di e victima. 

Hues repasando partinan di e suceso atraves di e argumen- 
tonan cu a condusi na e rason pa considera Jorge Hueck 
Cedano responsabel pa asesinato di e muhe Dominicano 
Zacarias Guzman Pena a bin conclui cu na e castigo di pri- 
zon di 14 aña, precies manera fiscal a demanda. 

WILLEMSTAD. Asina leu cu ta conoci, 
ta prome biaha den ultimo decada cu Corte 
di Husticia Comun a publica e puntonan di 
orientacion cu un hues tin cu ‘nabega’ ariba 
pa yega na formulacion di un castigo penal. 
E puntonan di orientacion tabata existi 
caba pero internamente y Corte di Husticia 
Comun a dicidi pa publica kico te puntonan 
di orientacion cu hues por usa ora e dicta 
castigo. 

Ley ta bisa cuanto castigo un hues por duna 
maximalmente pa sierto delito penal. 

Loke hues tin cu tene cuenta cune ta 

• personalidad dje persona 
sospechoso 

• kico ta e grado di comportacion dje 
acusado y hasta ki grado esaki ta su 
mes falta 

• cu gravedad dje delito y e circun- 
stancianan bou di cual ela comete e 
delito. 

E puntonan di orientacion ta basa riba un 
cantidad di delito cu acusadonan ta comete 
frecuentemente y ta duna recomendacion 
dje castigo cu un hues por dicta. 


E puntonan di orientacion aki ta basa riba 
castigonan cu ley ta stipula pa delitonan cu 
ta tuma luga cu mas frecuencia cu a tuma 
luga ultimo añanan riba tur nos islanan. 

StipHulando e puntonan di orientacion aki 
Corte di Husticia kier fortalese e estado di 
derecho pasobra mester por premira ki cas- 
tigo hues por duna pa sierto casonan. 

Puntonan di orientacion ta sirbi e meta aki: 
nan yuda conduci na un direccion ophetivo 
cu hues por usa pa yega na formulacion di 
castigo y fasilita ta ki guia e huesnan por 
aplica ora di dicta castigo. 

Ademas e puntonan di orientacion aki ta 
permiti e hues penal pa tene e practica local 
na cuenta. 

Di otro banda, e hues no ta obliga di sigi e 
puntonan di orientacion aki y den cierto ca- 
sonan individual por dicta castigo a bas di 
realidad di loke a pasa. 

Corte di Husticia a formula e puntonan di 
orientacion aki despues di a traha un inven- 
tario con ta dicta castigo tanto den prome 
instancia como den apelacion. 

Aiirora 

I A^ra 1 



@nem<zt<yu{, 

ÇeatenaC '%o*tte & (^tematon^ 

“Laga tur locual ta spera mi ta bunita, 

Cu dolor na nos curason nos ta anuncia cu a bai 

Laga tur locual cu mi encontra den mi caminda ta 

sosega den basa di Senjor 

bunita, 


Laga tur locual cu ta rondona mi ta bunita, 


Laga tur locual mi laga atras keda bunita y laga esaki 


nan termina den tur buniteza” 


1 Cu honda pena pero conforme cu boluntad di Dios, nos 1 


ta anuncia fayecimento di: 



Señora Rosa 

M ^ 

Paulina Tromp-Giraldo 

wL ..JL 

Mihor conoci como Nena 

w| 

1 Na nomber di su casa: Everardo Tromp 

1 Juinan di su casa cu ela stima: 


1 Antonio Fernando y Marinelly Tromp-Lopez 


1 Ellen y Daniel Leo 


1 Manera nieto/nieta cu ela stima: 

Juan Vrolijk 

1 Aimée y Daniel Leo Jr, 

Mihor conoci como “Win” of “Tatawin” 

1 MariferTromp 

*08-02-1935 - fl 3-11-2019 

1 Saskia y Mitchell Franken 


1 Jo-Ann de Mey 

1 Na nomber di su: 


1 Casa: Victorina (Lolita) Vrolijk-Kock 

1 Rumannan: 


tCarmen Olarte de Sanchez y tJose Abraham 

1 Yuinan: Juan Orlando Vrolijk y Orelis Kelly y fam. 

tCarlos Olarte Blanco y tClementina 

tlngrid (Patricia) Vrolijk 

tJorge Olarte Blanco y tAmerica 

1 Gina y Roberto Slater- Vrolijk y fam. 

tJose Miguel Giraldo Blanco y Eliza 

1 Nieto(a)nan: 

1 Cunanan: 

1 Jayshree Vrolijk y Anderson Castillo 

1 Eliza Giraldo-Mendieta 

Lidiénne Vrolijk y Jean-Marc Kock 

tTheresita de Mey-Tromp 

1 Daniel Quant 

tFelepina Franken-Tromp 

1 Jeritza y Alvin Boekhoudt - Ras 

tCatharina Tromp-Tromp 

1 Kevin Quant 


1 Orlando Vrolijk 

1 Subrino/Subrina stima na 

1 Orlaine Vrolijk 

1 Santa Martha y Bogota Colombia: 


tJuan Manuel, tEduardo, Sonia.Margarita, 

1 Bisanieto(a)nan: 

1 Jose Abraham y Sarita 

1 Jaythan 

tCarmen Cecilia, Lourdes 

1 Jeremy 

1 Alfredo 

1 Joviénne 

1 Jesus Antonio, Vivian, Jose Antonio, Jose Miguel, 

1 Alaia 

1 Adriana y Hannia (Ija stima) 

1 Lyrick 

1 Sobrino/Sobrina di su casa: Marieta Lopez, 

1 Lyriénne 

I tElvis de Mey 

1 Ji-zion 

1 Arlinda Franken, tVilma Franken, Micheal Franken, 


Elmira Yarzagaray, Ronny Franken y Tamara Jansen 

1 Rumannan: 

1 Iraida Tromp y Jimmy Tromp 

tCeril Vrolijk 


tElsie Maduro - Vrolijk 

1 Prima Stima: Martha Falconi 

1 Maneraruman: 

1 Amiganan di cas: Marina Franken-Morales, Esther 

1 Marco Dirksy fam. 

1 Mendieta, Ligia Rojas, Muna Hallab, Irma Valderrrama de 1 

1 Leoncio (Mojon) Vrolijk y fam, 

1 Gomez y Elizabeth Noguera 

1 Ex nuera/o: Lidia van der Linde y fam, 

1 Verpleesternan y compañeronan di San Pedro de 

1 Jorge Ras y fam. 

1 Verona Paviljoen afdeling Azalea. 

1 Sobrino y sobrinanan, primo y primanan, swa y 

Famianan na Aruba y Colombia: Tromp, Giraldo, Blanco, 1 

1 cuñanan. 

1 Olarte, Sanchez, Mendieta, Leo, Dijkhoff, Trimon, Brete, 


1 Erasmus, Paskel, Kelly, Thijsen, Falconi, Bermudez, de 

1 Bon bisiña: Olga Granadillo-Antonette y fam. 

1 Mey, Franken, Shimizu, Morales, Lopez, Yarzagaray, 

1 Marlon Matthewy fam. 

1 Tujeehut, Maduro, Jansen, Wever, 

Ta invita tur famia, bisiña, conocirnan pa asisti na acto di 

Ta invita pa acto di entiero cual lo tuma lugar na Aurora 

1 despedida cual lo tuma lugar na Aurora Funeral Home 

1 Funeral Home diamars 19 november 2019 di 2 ‘or pa 1 

I dialuna 18 di november 2019 di 2’or pa 4’or di atardi. 

1 4’or di atardi, Despues lo sali pa Santana Catolico na 

1 Despues cremacion lo tuma lugar den seno familiar, 

Paradera. 

1 Nos ta disculpa nos mes si den tristesa nos por a lubida I 

1 Nos kier a pidi nos diculpa si nos por a lubida un of otro 

1 algun famia of conocirnan. 

1 famia den nos tristesa, 


VC*. 


Aufora 




Çutt&ial £ (?ne*H<itwut 

Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 

Cado Wever. 

Cu dolor na nos curason, 
nos ta anuncia fayecimento di nos ser keri: 



Juana F. Willems-Lugo 
Gutierrez 

Mihor conoci como "Juanita” 
"21-08-1944-110-11 -2019 

Na nomber di su: 

Esposo: tFelix Willems 

Yiunan: Maria Rodriguez y Ariel Rodriguez 
Emilia Willems y Ricardo Pereira 

Nietonan: Mary-anne, Daphney, Stephney, Emilly-anne, 
Yerelin, Ashley, Khloé 

Rumannan: Carmen Lugo de Fonseca y famia 
Aracelis Lugo de medina y famia 
Laura Lugo de Maldonado y famia 
tPablo Erasmo Lugo y famia 
tEtelvina Lugo de Wilman y famia 
tHeberto Leon LugoGutierrez y famia 
tThomas Guanipa y famia 
tEnrique Goitia y famia 

Swa- y cuñanan: tUrsula Kelly Willems y famia 
tSixta Willems 

tElizabeth Willems-Oduber y famia 
tDionicio Willems 
Domenico Willems y famia 
tAlberta Willems-Dirksen y famia 
tJacobo Wilems 

Ta invita pa acto di condolence y despedida cual lo 
tuma lugar na Aurora Funreal Home dialuna 18 di 
November 2019 di 9’or 11 ’or di mainta, Cremacion lo 
tuma lugar despues den seno familiar. 

Un danki special ta bai na Stichting SABA y zuster 
Anouschka cu a cuide durante su estadia eynan. 


AN Mainta 

Nos e-mail: 

noticia@awemainta.com 

Tel: 583-1400 
Fax: 583-1444 

Polis ta pidi coperacion pa haya 
muhe cu a mata homber na Campo 


WILLEMSTAD. Relaciona cu un caso di 
tiramento cu a tuma luga dia 6 di november 
ultimo pafo di e centro di diberticion Campo 
Alegre Resort, polis ta haci un apelacion na 
comunidad pa yuda cu informacion cu por 
contribui na solucion di e caso. 

Riba e dia en cuestion, un dama a yega den 
un auto blanco na e centro aki y a baha 
for di e vehiculo despues cu esaki a wordo 
staciona riba e luga di staciona auto. 

E sospechoso femenino a cana bay den di- 
reccion di entrada di e centro y algun me- 
ter prome cu e entrada principal, a saca 
un arma di candela cu e tabatin den su 
poder y los algun tiro dirigi riba un per- 
sonal di seguridad. 

Tiro for di e arma aki a alcansa e victima, 
cu consecuencia cu el a fayese na e sitio. 
Despues di su acto, e sospechoso a core 
bay bek den direccion di e auto den cua el 
a yega na e sitio. 

Cualkier persona cu por reconoce e dama 
riba e grabacion of potret aki of tin mas 
informacion di e caso aki, sea asina bon 
di tuma contacto cu polis na e numbernan 
917 (24 ora pa dia) of 108, si bo ta desea di 
keda anonimo. 


For God has not 
given us a spirit 
of fear, but of 
power and of love 
and of a sound 
mind. 

£ Timothy 1:7 




CONDOLENCIA 



Cu honda pena pero conforme cu Dios su boluntad, 

Staff y Personal di Alhambra Casino (Divisino N.V.) 
ta participa fayecimento di: 

Sr. Juan Vrolijk 

Tata di nos Surveillance Operator, Sr. Juan Orlando Vrolijk 

Nos mas profundo palabranan di condolencia na 
famia Vrolijk, su casa, yiunan, nietonan y demas famia y amigonan. 
Hopi forza den es momentonan dificil aki. 

Cu "Win" of "Tata Wrn"sosega na Paz 




CASINO AND SHOPS 



Tel: 583-1400 
Fax: 583-14444 


Facebook: 

www.facebook.com/awemainta 


Website: www.awemamta.com 


E-mail: noticia@awemamta.com 

Sinterklaas y su ayudantenan 
un biaha mas a yega Aruba 

pagina 26, 27 y 28 






DIADOMIN GO mainta Aruba Ports Authority 
(APA) a habri su portanan hancho pa entrada di e 
homber Santo cu a yega for di Spaña hunto cu su ayu- 
dantenan. Gerencia di APA ta hopi contento di por ta 
sede di yegada di Sinterklaas, cu ta un personahe ma- 
sha stima bou di mucha y adultonan. 

Gerencia di APA a bin ta preparando p’e yegada aki 
cu ta atrae un publico grandi cu a acudi na Harbour 
Arena unda cu nan a yega pa 10’or di mainta. Ta un 
di e poco besnan den aña cu e publico por yega te riba 
tereno di waf p’e bishita special aki. 

Manera e tradicion ta pidi Minister di Cultura Xio- 
mara Ruiz Maduro, a ricibi Sinterklaas y su ayudan- 
tenan, mey-mey di un multitud di hende entusiasma. 
Na momento di yegada di Sinterklaas, tabata mara 
den waf di Aruba tambe Norwegian Bliss y Caribbean 
Prinsess. 

Por bisa cu banda di e cantidad di mucha y nan may- 
ornan cu a bay pa recibi Sinterklaas, miles di turista 
cu tabata di bishita na Aruba e momento ey abordo un 
di e dos barconan aki, a experencia un di e fiestanan 
mas popular di Aruba. Mester bisa cu e multitud no a 
cambia compara cu otro añanan, sperando e homber 
Santo riba henter e ruta for di waf te cu Plaza Betico 
Croes, unda e celebracion di e yegada a sigui. 

E unico corant GRATIS 



Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona” 


LiKe nos riba facebooK 


Keda “up to date” y liKe nos riba facebooK 
www.facebooK.com/awemainta 




Subi riba nos website 

www.awemainta.com 


AWEMainta completamente 

DIGITAL 



















